292c8bf1954943f6a0ccc8228299c557

Kære brevkasse, min bedste veninde er blevet sur på mig over at nogen af drengene fra min gamle klasse(den klasse hun går i lige nu) har bagtalt mig. De har gjort det et par gange og vær gang hun har fortalt mig om det,  har jeg konfontrede dem med det. De bliver altid sure på hende, men det vare ikke i lang tid, men denne gang var det værre. De havde slutshamet mig og denne gang blev jeg virkelig sur, så jeg skrev en lang besked til dem at de skulle få sig et liv. da jeg havde fri dagen efter havde jeg fået en snap fra min bedste veninde om at det var virkelig irriterende at jeg altid skulle sige det til dem, men jeg var bare så ked af det, de drenge har jeg kendt siden jeg kom i skole for første gang, men jeg fik det hurtigt dårligt over det jeg havde gjort. Mig og min veninde plejer altid at være sammen vær evig eneste dag fordi jeg flyttede skole efter sommerferien, men denne weekend har hun nærmest ikke engang gide at svare mig. Hvad skal jeg gøre, og kan jeg overhovedet gøre noget?

  


  
 
Hvordan gør jeg det godt igen?
==============================


ungzone.dk
2020.10

Hej 

  
Jeg kan godt forstå, du har skrevet og konfronteret drengene. Det er modigt af dig at sige fra på din venindes vegne og forsøge at stoppe drengene.

  
Det lyder til, at din veninde har det hårdt i sin klasse. Det er aldrig rart at blive bagtalt. Jeg er ked af, at høre, at hun ikke har svaret dig. Jeg tænker, at det kunne være en god idé, at snakke det hele igennem med hende. Så kan I snakke om, hvordan I begge to tænker og føler omkring alt det her. Når man bliver uvenner, er det ofte fordi man har misforstået hinanden eller er "gået forbi" hinanden på en anden måde. Så jeg tror, at I måske kunne blive bedre venner igen, hvis I får snakket sammen og laver noget hyggeligt sammen

  
Jeg håber I bliver gode venner igen 

  
Mvh Anne  
 

Hej med dig,

Øv, jeg kan godt forstå, at det er en frustrerende situation, du befinder dig i, og du ikke lige ved, hvad du skal gøre. Derfor er det rigtig fint, du skiver her ind til os!

Først og fremmest synes jeg, det er rigtig fint af din veninde, at hun fortæller dig, når drengene bagtaler dig, men jeg synes så heller ikke, at hun kan tillade sig at blive sur, når de bliver sure på hende, fordi du konfronterer drengene. Så må din veninde i stedet overveje, om hun overhovedet skal fortælle dig det.

Jeg synes, du skal tage fat i din veninde og fortælle hende, hvad du synes om, at hun fortæller dig det, hvis drengene bagtaler dig, og at du faktisk bliver rigtig ked af de ting, de siger om dig. Hvis hun er en rigtig god veninde, vil hun forstå, støtte og hjælpe dig. Så bare rolig, du kan stadig nå at gøre noget. Jeg tror, det handler om at være ærlig. Det kan måske endda gøre jeres venskab endnu stærkere :-)

De bedste hilsner,

Sofie

 